Žaiginio mokykla

Žaiginio mokykla – buvusi dieninė, savarankiško mokymosi bendrojo lavinimo mokykla Žaiginyje (Raseinių raj.), Mokyklos g. 1, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190104359, steigėjas Raseinių rajono savivaldybės taryba. 1996 m. mokyklai suteiktas kraštiečio Pranciškaus Baltraus Šivickio (1882–1968) vardas. Istorija Pirmoji mokykla Žaiginyje įsteigta 1821 m. vietos vienuolių pranciškonų, vykdant 1820 m. Žemaitijos vyskupo Juozapo Arnulfo Giedraičio aplinkraštį. 1929–1939 m. Žaiginio pradžios mokyklą baigė 62 mokiniai. 1934 m. pastatytas pirmasis valstybinės mokyklos pastatas. Nuo 1950 m. septynmetė mokykla. 1964 m. pastatytas aštuonmetės mokyklos pastatas. 1994 m. iš Žaiginio akcinės bendrovės nupirkta sporto salė. 1996 m. į mokyklos patalpas įkelta Žaiginio kaimo biblioteka, Raseinių rajono savivaldybės viešosios bibliotekos filialas. 1998 m. skirtos lėšos centrinio šildymo sistemos, vandentiekio, sanitarinių mazgų įrengimui, įrengiama maitinimo patalpa. 2000 m. mokykla išleido pirmąją dešimtokų laidą, į mokyklą atkeliavo pirmasis kompiuteris. 2005 m. atlikta mokyklos pagrindinio pastato langų renovacija. 2007 m. steigėjo sprendimu reorganizuotas Rinkšelių skyrius. 2010–2012 m. veikė Žaiginio Pranciškaus Šivickio pagrindinės mokyklos Vosiliškio skyrius. 2013 m. rugsėjo 1 d. Žaiginio Pranciškaus Šivickio pagrindinė mokykla reorganizuota į mokyklą-daugiafunkcį centrą, o 2020 m. uždaryta, nors vietos gyventojai tam priešinosi. Direktoriai 1993 m. Rita Šilvienė Žymūs mokytojai Gitana Rašimienė, direktoriaus pavaduotoja ugdymui Žymūs mokiniai Janina Matulienė, bibliotekininkė, Kėdainių visuomenininkė Šaltiniai Nuorodos Žaiginio Pranciškaus Šivickio mokykla-daugiafunkcis centras Archyvuota kopija 2020-08-13 iš Wayback Machine projekto.